b'\n_START_ARTICLE_\nBilly Idol\n_START_SECTION_\nKarijera\n_START_PARAGRAPH_\nGlazbenu karijeru po\xc4\x8dinje 1976. pridru\xc5\xbeivanjem punk sastavu Siouxsie and the Banshees. Ubrzo ih napu\xc5\xa1ta i pridru\xc5\xbeuje se sastavu Chelsea kao gitarist. Nedugo nakon toga, skupa Tonyem Jamesom napu\xc5\xa1ta sastav i utemeljuju novi sastav, Generation X u kojem Billy Idol preuzima ulogu pjeva\xc4\x8da. Objavljuju tri albuma: Generation X (1978.), Valley of the Dolls (1979.) i Kiss Me Deadly (1981.) Nakon zadnjeg albuma sastav prestaje s radom, a Billy Idol seli u New York i nastavlja samostalnu karijeru._NEWLINE_Prvi uradak, EP Don\'t Stop objavljuje 1981. na kojem su i danas popularne pjesme "Dancing with Myself" te "Mony, Mony". _NEWLINE_Album prvjenac Billy Idol izdaje 1982. s kojeg su poznate pjesme "Hot in the City" i "White Wedding". Ovim albumom po\xc4\x8dinje dugogodi\xc5\xa1nju suradnju sa Steveom Stevensom. _NEWLINE_Drugi studijski album, Rebel Yell veliki je komercijalni uspjeh kojim potvr\xc4\x91uje status zvijezde u SAD. Album je do\xc5\xbeivio multiplatinastu nakladu, a hitovi s albuma su "Rebel Yell", "Flesh for Fantasy", "Eyes Without a Face" te "Catch My Fall". _NEWLINE_Hitove prva tri studijska albuma objavljuje 1985. na kompilaciji Vital Idol. _NEWLINE_Sljede\xc4\x87e godine (1986.) izdaje novi studijski album, Whiplash Smile. Poznate pjesme s albuma su "To Be a Lover", "Don\'t Need a Gun" te "Sweet Sixteen", pjesma country prizvuka i jedna od rijetkih njegovih balada. Ubrzo Steve Stevens kre\xc4\x87e u samostalnu karijeru, prekidaju\xc4\x87i suradnju s Billyem Idolom. _NEWLINE_Novu kompilaciju hitova, Idol Songs: 11 of the Best izdaje 1988. _NEWLINE_Novi studijski album Charmed Life izdaje 1990. Hitovi s albuma su "L.A. Woman" (obrada pjesme sastava The Doors iz 1971.) i "Cradle of Love". _NEWLINE_Sljede\xc4\x87im studijskim albumom Cyberpunk, izdanim 1993. nastavlja se silazna putanja karijere odlaskom Stevensa.  Iako je album tehni\xc4\x8dki bio ispred svog vremena, nije bio osobito popularan, a jedini hit s albuma je pjesma "Shock to the System"._NEWLINE_Dugogodi\xc5\xa1nju stanku (dijelom uzrokovanu ovisno\xc5\xa1\xc4\x87u o drogama) prekida 2001. izdavanjem kompilacije hitova Greatest Hits. Na albumu se nalazi obrada pjesme sastava Simple Minds "Don\'t You (Forget About Me)", a ponovno po\xc4\x8dinje suradnja sa Steveom Stevensom._NEWLINE_VH1 Storytellers je akusti\xc4\x8dni album izdan 2002., a snimljen je za emisiju glazbene postaje VH1._NEWLINE_Nakon punih 12 godina (2005.) snima i izdaje studijski album Devil\'s Playground. Hit s albuma je pjesma "Scream"._NEWLINE_Happy Holidays je album Bo\xc5\xbei\xc4\x87ne tematike izdan 2006. Album se sastoji od tradicionalnih i originalnih pjesama._NEWLINE_The Very Best of Billy Idol: Idolize Yourself je kompilacija hitova izdana 2008. Osim starih hitova, sadr\xc5\xbei i dvije neobjavljene pjesme, "John Wayne" i "New Future Weapon"._NEWLINE_Billy Idol je nastupio u Hrvatskoj 2010. na T-Mobile INmusic festivalu.'